इस तरह की सावधानी आप का 5-10 मिनट से ज्यादा वक्त नहीं लेती. आप पहले इंटरनैट पर प्रोडक्ट के बारे में पूरी जानकारी ले लें फिर उसे खरीदते वक्त पैक के ऊपर मैन्युफैक्चरिंग और ऐक्सपायरी डेट जरूर देखें. वह प्रोडक्ट किन चीजों से बनाया गया है और उस के प्रयोग में क्याक्या सावधानियां बरतना जरूरी है, यह सब भी पैक पर लिखा होना जरूरी है. यही नहीं, प्रोडक्ट की जितनी एमआरपी लिखी गई है उस से ज्यादा कीमत वसूली जाए तो उपभोक्ता इस की लिखित शिकायत कर सकता है. इसी तरह जब आप कोई वस्तु खरीदती हैं, तो उस का उस पर लिखे वजन से कम वजन निकल सकता है.